MTI • 2020. március 27., 11:13	• utolsó módosítás: 2020. március 27., 11:32
Baji Balázs Európa-bajnoki ezüst- és világbajnoki bronzérmes gátfutó • Fotó: MTI/EPA
Hozzátette, Pars Krisztián térdét tavaly ősszel ismét megműtötték,
ezért neki szintén előny, hogy a koronavírus-járvány miatt nem idén, hanem jövőre rendezik az ötkarikás játékokat.
„Jelezte, hogy annál jobb neki, minél tovább tud készülni. A visszavonulás meg sem fordult a fejében, mert még nagyon sokat szeretne letenni az asztalra” – magyarázta Gyulai Márton, aki szerint nem a rosszat kell látni a NOB döntésében, hanem ki kell használni az ebben rejlő lehetőségeket.
Pars Krisztián London (2012) olimpiai bajnoka kalapácsvetésben • Fotó: MTI
Olyan helyzetben van a világ sportja, amilyenben békeidőben, tehát világháborún kívül talán még soha. Bármennyire is fájdalmas nagyon sokaknak, azt gondolom, ez volt az egyetlen biztonságos megoldás.
Gyulai Márton közölte, egyelőre nem kaptak semmiféle jelzést a nemzetközi szövetségtől arra vonatkozóan, hogy a 2023-as budapesti vb kapcsán bármi is változna, szerinte maradni fog az augusztus 19. és 27. közötti időpont.